Arrows A19 je Arrowsov dirkalnik Formule 1, ki je bil v uporabi v sezoni 1998, ko sta z njim dirkala Pedro Diniz in Mika Salo. Trikrat sta se uspela uvrstiti med dobitnike točk, Diniz s petim mesto na Veliki nagradi Belgije ter Salo in Diniz s četrtim oziroma šestim mestom na Veliki nagradi Monaka. Sicer pa sta dirkača skupaj v sezoni zabeležila kar dvaindvajset odstopov. Arrows je ob koncu sezone zasedel sedmo mesto v konstruktorskem prvenstvu s šestimi točkami.